ग्राहक बनकर आए युवकों ने चुराया मोबाइल
मदनगंज-किशनगढ़| रूपनगढ़रोड पुलिया के उतार पर शुक्रवार को दो युवकों ग्राहक बनकर आए अौर मोबाइल चुरा ले गए। युवकों ने एक आैर माेबाइल शॉप पर की चोरी की कोशिश की मगर सफल नहीं हो पाए।
जानकारी के अनुसार रूपनगढ़ पुलिया से उतरते ही गांधीनगर क्षेत्र में अनिल साहू की हंस मोबाइल नाम से दुकान है। दोपहर 1.07 बजे दो युवक बाइक पर बैठकर आए। जिसमें एक युवक की कद काठी साढ़े पांच फुट से ज्यादा थी जबकि दूसरे की पांच फुट से कम। युवकों ने दुकानदार को वीवो मोबाइल दिखाने की कहा। दुकानदार ने जब मोबाइल दिखाया तो युवकाें ने दूसरी कंपनी का मोबाइल दिखाने के लिए कहा। इसके के बाद युवक अलग-अलग कंपनी का मोबाइल दिखाने की कहते रहे। इसी बीच मौका पाकर दूसरे युवक ने पी-7 जियोनी मोबाइल पार कर लिया। इसके बाद युवक बाइक पर बैठकर चलते बने। दुकानदार साहू ने बताया कि दोनों युवक 1.10 पर निकल गए। यानि महज तीन मिनट में उन्हाेंने दस हजार रुपए कीमत का मोबाइल चुरा लिया। इसके बाद युवक शहर की अन्य दुकानों पर भी गए। लेकिन वहां कामयाब नहीं हुए। वे मदनगंज थाना क्षेत्र की पुरानी मिल चौराहे के पास स्थित न्यू भुजा मोबाइल दुकान पर दोपहर 1.25 मिनट पर पहुंचे। वहां भी उन्हाेंने मोबाइल दिखाने के लिए कहा लेकिन वहां वे कामयाब नहीं हो सके। पूरी घटना सीसीटीवी कैमरे में कैद हो गई। साहू ने गांधीनगर थाना पुलिस में शिकायत दी है। पुलिस आरोपियों की तलाश कर रही है।
सीसीटीवी कैमरे में कैद हुआ संदिग्ध।
hin_Deva hin_Deva hin_Deva bho_Deva